ആലപ്പുഴയിലെ സിപിഎമ്മിന് ഗ്രൂപ്പില്ലാതെ ഭാവിയില്ലേ? മന്ത്രി സജി ചെറിയാന് ഉദ്ഘാടനം ചെയ്യുന്ന പരിപാടിയില് നിന്നും പി.പി.ചിത്തരഞ്ജന് എംഎല്എയെ ഒഴിവാക്കി വിവാദമായപ്പോള് മുഖ്യാതിഥിയാക്കി ജില്ലാ സിപിഎമ്മിലെ വിഭാഗീയത കീഴ് ഘടകങ്ങളിലേക്കും സമ്മേളനങ്ങളില് ചേരി തിരിഞ്ഞുള്ള പോരാട്ടം ഉറപ്പ് ആലപ്പുഴ: ആലപ്പുഴയിലെ സിപിഎമ്മുകാര്ക്ക് ഗ്രൂപ്പില്ലാതെ പറ്റില്ലേ? കാലങ്ങളായി ജില്ലയില് ഗ്രൂപ്പിസം നിലനില്ക്കുന്നുണ്ട്. അടുത്തകാലത്തു വരെ പ്രബലരായിരുന്നത് ജി സുധാകരന് നയിക്കുന്ന ഗ്രൂപ്പും തോമസ് ഐസക്ക് നയിക്കുന്ന മറ്റൊരു ഗ്രൂപ്പും ആയിരുന്നു. എന്നാല്, ഇരുവരെയും പിണറായി വെട്ടി നിരത്തിയതോടെ ആരിഫിന്റെയും സജി ചെറിയാന്റെയും ചിത്തരഞ്ജന്റെയും നേതൃത്വത്തില് പുതിയ ഗ്രൂപ്പുകള് ഉദയം ചെയ്തു കഴിഞ്ഞു. പാര്്ട്ടി സമ്മേളനങ്ങള് തുടങ്ങുന്നതിന് മുന്നോടിയായി ഈ ഗ്രൂപ്പുകള് സജീവമാകാനുള്ള ശ്രമങ്ങള് തുടങ്ങിയിട്ടുണ്ട്. മന്ത്രി പങ്കെടുക്കുന്ന പരിപാടിയില് സ്ഥലം എംഎല്എയെ ഒഴിവാക്കി സിപിഎം ലോക്കല് കമ്മിറ്റിയിത് വിഭാഗീയത് അടിത്തട്ടിലേക്കും പോകുന്നു എന്നതിന്റെ സൂചനയായി വിലയിരുത്തുന്നു. ആലപ്പുഴ കൊമ്മാടി ലോക്കല് കമ്മിറ്റി വിവിധ രംഗങ്ങളില് ശ്രദ്ധേയരായവരെ ആദരിക്കുന്നതിനും പരീക്ഷകളില് മികച്ച വിജയം നേടിയ വിദ്യാര്ത്ഥികളെ അനുമോദിക്കുന്നതിനും സംഘടിപ്പിക്കുന്ന പരിപാടിയില്നിന്നാണ് പി.പി.ചിത്തരഞ്ജന് എംഎല്എയെ ഒഴിവാക്കിയത്. വിവാദമായതോടെ എംഎല്എയെ മുഖ്യാതിഥിയായി ഉള്പ്പെടുത്തി തലയൂരാന് ശ്രമം തുടങ്ങി. ഇന്നു വൈകിട്ട് 4.30ന് കൊമ്മാടി യുവജന വായനശാലയിലാണ് മന്ത്രി സജി ചെറിയാന് ഉദ്ഘാടനം ചെയ്യുന്ന പരിപാടി. ചിത്തരഞ്ജനെ ഒഴിവാക്കിയ സംഭവം ലോക്കല് കമ്മിറ്റിയിലെയും ഏരിയ കമ്മിറ്റിയിലെയും ചിലര് പാര്ട്ടി നേതൃത്വത്തിന്റെ ശ്രദ്ധയിലെത്തിച്ചു. പ്രശ്നം പരിഹരിക്കാന് ജില്ലാ കമ്മിറ്റി ലോക്കല് കമ്മിറ്റിയോടു നിര്ദേശിച്ചു. ലോക്കല് സെക്രട്ടറി എംഎല്എയെ ബന്ധപ്പെട്ടെങ്കിലും മുന്പ് ഏറ്റിരുന്ന ചില പരിപാടികള് ഇതേസമയം ഉള്ളതിനാല് മുന്കൂട്ടി അറിയിക്കാത്ത പരിപാടിയില് പങ്കെടുക്കാനാകുമോയെന്ന് ഉറപ്പില്ലെന്ന് അദ്ദേഹം അറിയിച്ചതായാണു വിവരം. എങ്കിലും എംഎല്എയെ മുഖ്യാതിഥിയായി ഉള്പ്പെടുത്തി ലോക്കല് കമ്മിറ്റി സമൂഹമാധ്യമ പോസ്റ്ററുകള് തയാറാക്കിയിട്ടുണ്ട്. എംഎല്എക്ക് മറ്റൊരു പരിപാടിയില് പങ്കെടുക്കേണ്ടതിനാല് അദ്ദേഹത്തിന്റെ നിര്ദേശപ്രകാരമാണ് പരിപാടിയില് നിന്ന് ഒഴിവാക്കിയതെന്ന് ലോക്കല് സെക്രട്ടറി കെ.ജെ.പ്രവീണ് പറഞ്ഞു. അതേസമയം, പരിപാടിക്കു നേരത്തേ ക്ഷണിച്ചുവെന്ന ലോക്കല് സെക്രട്ടറിയുടെ വിശദീകരണം എംഎല്എയുമായി അടുത്ത കേന്ദ്രങ്ങള് നിഷേധിച്ചിട്ടുണ്ട്. പാര്ട്ടി സംഘടനാ സമ്മേളനങ്ങള് ആരംഭിക്കാനിരിക്കേ വിഭാഗീയത താഴേത്തട്ടിലേക്ക് വ്യാപിക്കുന്നതിന്റെ സൂചനയാണിത്. നിയമസഭാ തിരഞ്ഞെടുപ്പില് ആലപ്പുഴയിലെ മറ്റെല്ലാ ലോക്കല് കമ്മിറ്റി പരിധിയിലും പി.പി. ചിത്തരഞ്ജന് നല്ല ലീഡ് ലഭിച്ചപ്പോള് കൊമ്മാടിയില് ലീഡ് കുത്തനെ കുറഞ്ഞത് വിവാദമായിരുന്നു. 15 അംഗങ്ങളുള്ള ലോക്കല് കമ്മിറ്റി കൂടിയിട്ട് മാസങ്ങളായെന്നും ആരോപണമുണ്ട്. സിപിഎം എംഎല്എയെ പാര്ട്ടി സംഘടിപ്പിക്കുന്ന പരിപാടിയില് പങ്കെടുപ്പിക്കാത്തതില് പ്രതിഷേധം ശക്തമാണ്. നേരത്തെ അരൂര്ചേര്ത്തല ദേശീയപാതയുടെ പേരില് ജി സുധാകരന്റെ കാലത്തിനെ കുറ്റപ്പെടുത്തുന്നതിന് പിന്നില് സിപിഎമ്മിലെ ഉള്പോരു ശക്തമായിരുന്നു. ഈ ദേശീയ പാത തകരുന്നതു തടയാന് മീഡിയന് പൊളിച്ചുപണിയണമെന്നു 2012ല്ത്തന്നെ റിപ്പോര്ട്ട് നല്കിയിരുന്നു. ഈ റോഡിന്റെ ഉത്തരവാദിത്തമാണ് മുന് പൊതുമരാമത്ത് വകുപ്പു മന്ത്രിയുടെ തലയില് കെട്ടി വയ്ക്കാന് ആരിഫ് എംപി ശ്രമിച്ചതോടെ മറുവിഭാഗം തിരിച്ചടിയുമായി രംഗത്തുവന്നിരുന്നു. ചേര്ത്തലഅരൂര് ദേശീയപാത പുനര്നിര്മ്മാണത്തിലെ അപാകം അന്വേഷിക്കണമെന്നാവശ്യപ്പെട്ട എ.എം. ആരിഫ് എംപി.യുടെ നിലപാടിനെ പാര്ട്ടിയും തള്ളിയതോടെ അദ്ദേഹം പ്രതിരോധത്തിലായി. സുധാകരനെ അഴിമതിക്കാരനാക്കാനുള്ള അതിബുദ്ധി ആരിഫിന് വിനയായുകയാണ്. അമ്ബലപ്പുഴയിലെ അന്വേഷണത്തില് സുധാകരനെ തളയ്ക്കാനുള്ള നീക്കത്തിനും ഇത് തിരിച്ചടിയായി. Stories you may Like